ማይክሮሊንክ ኮሌጅ በተለያዩ የትምህርት መስኮች ያሰለጠናቸውን ተማሪዎች አስመረቀ
ማይክሮሊንክ ኮሌጅ በተለያዩ የትምህርት መስኮች ለ20ኛ ዙር ያሰለጠናቸውን 515 ተማሪዎች በኦሮሚያ የባሕል ማዕከል አዳራሽ አስመረቀ፡፡   ተመራቂዎቹ በኮምፒውተር ኢንጂነሪንግ፣ ኮምፒውተር ሳይንስ፣ አካውንቲንግ እና ፋይናንስ የትምህርት መስኮች ሲሰጣቸው የነበረውን ትምህርት አጠናቀው መመረቃቸውን የኮሌጁ ዲን አቶ በአካል እሸቱ ተናግረዋል፡፡ ከተመራቂዎቹ መካከል 64 በመቶ የሚሆኑት ሴቶች መሆናቸውንም ዲኑ አክለው ገልጸዋል፡፡ኮሌጁ በቴክኒክና ሙያ ዘርፍ በኢንፎርሜሽን ቴክኖሎጂና አካውንቲንግ ትምህርቶች ችግር ፈቺ የሆኑ የመመረቂያ ሥራዎችን እንዲያከናወኑ ባደረገው ጥረት በመስኖ ሥራ፣ ዳታ ማኔጅመንት እና ኤሌክትሮኒክ ግብይት ላይ ትኩረት ያደረጉ ውጤታማ ሥራዎች መሰራታቸው ታውቋል፡፡ኮሌጁ በግል ኮሌጅነት ያለውን የባለቤትነት ድርሻ በሽርክና የሕዝብ ኩባንያ የሚሆንበትን አሰራር በመጪው ዓመት ተግባራዊ ለማድረግ እና በኮምፒውተር ሳይንስና ቢዝነስ አድሚኒስትሬሽን የትምህርት መስኮች በሁለተኛ ዲግሪ የትምህርት ደረጃ ለማስተማር ማቀዱን ከኮሌጁ የተገኘው መረጃ ያመለክታል፡፡   